projecte-aina/catalan_government_crawling huggingface dataset:
A Catalunya hi ha encara més de quatre milions de tones de fibrociment
Les uralites instal·lades abans de l'any 2000 és molt probable que continguin amiant
El Consell Executiu ha aprovat la creació de la Comissió per a l'erradicació de l'amiant de Catalunya, que elaborarà un pla de priorització de les línies de treball per eliminar la presència d'amiant i els efectes sobre la salut de les persones.
La Comissió proposarà al Govern per a la seva aprovació el Pla nacional per a l'erradicació de l'amiant de Catalunya i avaluarà la situació actual de l'amiant, identificarà els principals agents públics i privats i les seves competències envers l'amiant i establirà els mecanismes de cooperació i coordinació entre aquests agents.
Prohibida la utilització, la producció i la comercialització des de 2001, es calcula que a Catalunya hi ha encara quatre milions de tones de fibrociment, i entre unes sis i trenta mil tones de projectats i calorifugats, entre d'altres materials.
Una gran part es va instal·lar entre mitjans dels anys 60 i finals dels anys 80 i, per tant, ha arribat o està arribant al final de la seva vida útil.
Impulsarà el Pla nacional per a l'erradicació de l'amiant a Catalunya
Atorgades dues subvencions d'1,3 milions per pal·liar els efectes dels incendis a la Ribera d'Ebre
El Govern ha aprovat autoritzar ajuts com a conseqüència dels focs produïts durant els dies del 26 de juny al 7 de juliol de 2019, que van afectar el municipi de Flix i altres poblacions de la comarca de la Ribera d'Ebre, com ara la Palma d'Ebre, la Torre de l'Espanyol i Vinebre.
El Servei Públic d'Ocupació de Catalunya (SOC) atorgarà una subvenció de 964.392 euros a l'Ajuntament de Flix i una altra de 326.324 euros al Consell Comarcal de la Ribera d'Ebre destinades a tasques de prevenció d'incendis.
Els ajuts es destinaran en concret a formar i contractar persones en situació d'atur perquè es facin càrrec de les tasques de prevenció d'incendis.
L'Ajuntament de Flix i el Consell Comarcal formaran i contractaran persones en situació d'atur
Les xemeneies i altres sistemes de calefacció provoquen un 20% dels incendis a llar
S'ha posat en marxa la campanya 'Seguretat a la llar' per tal de recordar que tot i que a l'hivern, el perill d'incendis forestals es redueix al mínim, els que tenen l'origen en xemeneies, curtcircuits en estufes o mantes, quadres elèctrics, ús inadequat d'instal·lacions elèctriques, entre d'altres, augmenta.
De fet, un 20% dels incendis en edificis que atenen els Bombers són per llars de foc o altres sistemes de calefacció.
La iniciativa insisteix en la importància de netejar, mantenir i fer funcionar correctament les llars de foc per evitar incendis.
I dona recursos per disminuir el risc d'incendi i augmentar l'autoprotecció.
A més, ens recorda que hem de tenir especial cura amb la cuina, l'electricitat, els aparells de calefacció i l'ús d'espelmes i barres d'encens.
La campanya compta amb una pàgina web que explica als ciutadans, mitjançant vídeos, consells de seguretat i prevenció a la llar.
Així mateix, el compte de twitter dels Bombers de la Generalitat, reforça la campanya i difon consells de seguretat amb l'etiqueta.
La instal·lació de detectors de fum, en el cas d'un incendi en la seva fase inicial, ens alerta del foc i ens ajuda a actuar ràpidament.
Aquests dispositius avisen acústicament de la presència de fum i d'aquesta manera podem actuar per evitar-ne la propagació, tancant les portes, o, si és el cas, evacuant i avisant els bombers.
La instal·lació de detectors de fum ens alerta del foc i ens ajuda a actuar ràpid
Tens fins al 25 de febrer per inscriure't
El 28 de gener s'obre el termini per poder inscriure's a les proves per obtenir l'habilitació professional com a personal de control d'accés de determinats establiments d'espectacles i activitats recreatives.
Un dels requisits per obtenir l'habilitació és haver superat una prova de selecció, on s'acrediti els coneixements i la capacitat necessaris, i un test psicotècnic.
La prova es farà a l'Institut de Seguretat Pública de Catalunya en un únic dia que es comunicarà quan es publiquin les llistes definitives d'admesos.
Hi ha de temps fins al 25 de febrer per inscriure's.
Consta d'una prova de selecció dividida en tres parts, de caràcter eliminatori, i d'un test psicotècnic.
Si es fa la inscripció per internet, es té una bonificació del 10% en el pagament de la taxa
Informació sobre els requisits, terminis, documentació que cal aportar...
El termini per inscriure't a les proves és del 20 febrer al 20 d'abril
S'obre el termini per inscriure't a les proves d'obtenció del títol de gestor administratiu, necessari per treballar en la professió.
Les sol·licituds es poden presentar del 20 febrer al 20 d'abril.
Títols acadèmics que cal tenir:
Per accedir a la professió de gestor administratiu cal tenir el títol
La sortida al pati serà esglaonada i caldrà establir els torns d'esbarjo
S'ha presentat el Pla d'actuació per al curs 2020-2021 per a centres educatius en el marc de la pandèmia que ha aprovat el Procicat.
Aquest Pla d'actuació pretén establir les bases per tal que el curs vinent es pugui reprendre amb les màximes garanties.
Es basa principalment en l'organització entorn a grups de convivència estables, en les mesures de prevenció personal i en el control dels símptomes.
En l'espai de menjador podran coincidir diversos grups estables, mantenint la separació entre les taules de grups diferents
Les activitats de lleure s'adaptaran als protocols per la COVID-19, amb més activitats a l'aire lliure i grups reduïts
Les colònies de L'estiu és teu! per a infants i adolescents de 5 a 16 anys obren les inscripcions a la seva 26a edició amb un programa adaptat als condicionants que exigeix la pandèmia de la COVID-19.
Les famílies es poden inscriure directament a les places lliures que ofereix el portal virtual, de manera que sabran des del primer moment si tenen plaça al torn i especialitat de colònies desitjades.
Caldrà tenir sempre en compte que el lloc i les dates escollides hauran d'estar en la Fase 3 de desconfinament en el moment d'inici de l'activitat, condicionant general per a totes les activitats de lleure.
Les recomanacions de Salut han fet canviar algunes activitats per unes altres i han reduït grups que tradicionalment eren més nombrosos (com són els casos de dansa o música).
Així, en aquesta edició s'oferiran 11 modalitats d'estades a escollir: música, idiomes (anglès, francès o alemany), multiesportives, combinat d'anglès i multiesportives, combinat d'anglès i astronomia, enginy, circ, veu, cinema, excursionisme i dansa.
Més beques per famílies vulnerables
Els infants amb risc d'exclusió social, grau de dependència o discapacitat reconeguda tindran l'estada becada, igual com en les darreres cinc edicions.
Així mateix, s'ha quadruplicat el pressupost —fins a 4,65 milions d'euros— perquè les famílies en situació de vulnerabilitat o afectades econòmicament per la COVID-19 puguin gaudir de les colònies aquest estiu.
Hi haurà més beques per famílies vulnerables
Els darrers 25 anys ha disminuït un 29% l'aigua d'escorrentiu, així com l'oferta de fusta i la producció de bolets
En un quart de segle els boscos de Catalunya han patit un descens generalitzat de la seva capacitat de capturar diòxid de carboni (CO 2 ), que arriba gairebé al 17%.
Així mateix, l'aigua blava, la pluja que no aprofiten les plantes i arriba als rius i aqüífers, s'ha reduït fins a un 29%.
Així ho resumeixen els resultats de l'informe 'FOREStime, canvis dels serveis ecosistèmics dels boscos catalans en els darrers 25 anys' que han presentat la Direcció General de Qualitat Ambiental i Canvi Climàtic de la Generalitat de Catalunya i el CREAF.
Per fer l'avaluació, s'han dividit les zones boscoses en tres regions: boscos d'interior, boscos mediterranis costaners i boscos de muntanya.
La capacitat dels boscos de capturar diòxid de carboni ha disminuït de forma desigual als boscos d'interior i als boscos mediterranis costaners, on ha disminuït un 20% i un 16% respectivament, mentre que en els boscos montans dels Pirineus no s'hi ha produït un canvi perceptible.
En tots els casos es constata que la gestió forestal té un paper clau a l'hora de millorar la capacitat dels boscos de proveir-nos de serveis ecostèmics, però que s'ha de tenir en compte que existeixen compromisos.
El compromís més evident és que qualsevol millora que es vulgui fer anirà en detriment de l'aigua blava, perquè els boscos creixeran més i consumiran més aigua que no arribarà als rius.
Aquestes produccions s'emetran pels canals televisius, però també serviran per enriquir de continguts les xarxes socials i les plataformes d'audiovisuals
La Generalitat de Catalunya i la Corporació Catalana de Mitjans Audiovisuals (CCMA) han presentat l'acord per al foment d'obres audiovisuals i cinematogràfiques catalanes de nova creació, amb una aportació de 6.000.000 euros per a la producció de nous projectes audiovisuals.
Amb aquest objectiu, la CCMA obre l'11 de juny una convocatòria pública a partir de la qual seleccionarà projectes de continguts audiovisuals per un import màxim en el seu conjunt de 6.000.000 euros aquest any 2020.
Amb aquesta aportació, la CCMA podrà posar en marxa produccions de nova creació de sèries, pel·lícules i documentals culturals, però també videoclip s.
Aquestes produccions s'emetran pels canals televisius, però també serviran per enriquir de continguts les xarxes socials i les plataformes d'audiovisuals.
La CCMA seleccionarà els projectes a partir dels criteris de qualitat, valor artístic i cultural, viabilitat econòmica del projecte, capacitat de projecció als mercats internacionals, capacitat d'atreure un públic ampli i transversal o l'encaix en una programació de televisió generalista.
Per a l'impuls de la indústria i el talent en l'àmbit audiovisual i cinematogràfic
L'ajut és de 1.500 euros per cada lloc de treball indefinit
Del 12 de juny a l'1 de juliol està obert el termini per sol·licitar les subvencions per a micro i petites empreses, és a dir, de menys de 50 treballadors, del sector industrial i de serveis a la producció afectades econòmicament per la COVID-19.
Les subvencions estan destinades a fer efectiva la continuïtat de l'activitat de les micro i petites empreses industrials i de serveis a la producció, amb la finalitat de mantenir els treballadors amb contracte indefinit, que han patit pèrdues econòmiques en virtut de la declaració de l'estat d'alarma i a conseqüència dels efectes de la COVID-19.
A Catalunya actualment hi ha 24.581 empreses industrials amb assalariats i d'aquestes el 92,3% són micro i petites empreses que tenen una major dificultat per accedir al finançament.
En molts casos, les línies de liquiditat amb avals públics no arriben a aquesta tipologia d'empresa.
L'import de la subvenció és de 1.500 euros per cada lloc de treball indefinit, que suposen amb un màxim de 60.000 euros per a les empreses que tinguin entre 25 i 49 treballadors indefinits.
En total, la Generalitat destinarà 10.852.000 euros als ajuts.
Aquesta és una línia de subvencions amb concurrència competitiva, és a dir, es valoren les peticions en funció de cinc criteris, i sobre ells s'atorga una puntuació que és la que esdevé el valor per tenir dret a l'ajut, en funció del pressupost màxim disponible.
Aquests criteris són: el territorial, el fet d'haver presentat o no un ERTO, la facturació de 2019, l'ocupació de 2019, i l'afectació sectorial.
El pressupost de l'ajut és de gairebé 11 milions d'euros
L'import total de la convocatòria és de 9.052.000 d'euros.
Van presentar candidatura 43 municipis costaners per a 101 platges, dues més que en el 2019
95 platges catalanes i 23 ports han estat guardonats amb el distintiu de qualitat Bandera Blava, que atorga la Fundació per a l'Educació Ambiental.
Per a l'edició d'enguany, 43 municipis litorals van presentar la candidatura de 101 platges, dues més que el 2019.
Les 95 platges que finalment han obtingut el distintiu, dues menys que l'any anterior, representen el 16,13% de les premiades a tot l'Estat.
Quant als ports, han obtingut el guardó els 23 que van presentar candidatura, els mateixos que el 2019.
Cal dir que enguany s'ha adaptat els criteris a les recomanacions de les autoritats sanitàries enfront la pandèmia de la COVID-19.
De les 28 candidatures de platges presentades, 27 han obtingut el guardó, una menys respecte el 2019.
Els 8 ports que s'han presentat han resultat distingits.
De les 30 candidatures de platges presentades, 27 han obtingut el distintiu (una més respecte el 2019).
Els 9 ports que han presentat candidatura, han obtingut la Bandera Blava.
De les 43 candidatures presentades a Tarragona i a Terres de l'Ebre, 41 han obtingut el guardó (dues menys respecte el 2019).
També han estat distingits els 6 ports que van optar a la Bandera Blava.
Quant als ports, han obtingut el distintiu els 23 que van presentar candidatura
Aquest dissabte 13 de juny hi haurà una campanya de donació de sang al Palau de la Generalitat
Des del 14 de març, 52.000 persones han donat sang a Catalunya, 3.600 plasma i 220 plaquetes.
En conjunt, prop de 56.000 persones han fet una donació.
La solidaritat i compromís de la ciutadania han permès que totes les persones ingressades poguessin rebre la sang necessària.
Prop de 8.000 d'aquestes donacions han anat a parar a pacients que patien la COVID-19.
Durant el pic de la pandèmia tant la donació com la transfusió van baixar un 30%.
Ara en canvi, la reactivació de l'activitat assistencial torna a fer imprescindible que cada dia entre 800 i 1.000 persones donin sang a Catalunya.
Les xarxes socials han recollit, sota l'etiqueta, el valor que té donar sang durant aquests dies.
L'Organització Mundial de la Salut celebra el 14 de juny per sensibilitzar sobre la necessitat de donar sang de forma regular.
Per això, el lema de la campanya d'aquest any és 'La sang segura salva vides'.
Al món cada dia es fan més de de 300.000 donacions de sang, de les quals prop d'un miler són a Catalunya i unes 5.000 a tot l'Estat.
A Catalunya ja fa anys que som autosuficients en sang, amb 250.000 donacions l'any, si bé en determinades èpoques, com l'estiu, les donacions baixen considerablement pel canvi d'hàbits de la ciutadania.
Una de cada cinc persones necessitarem sang o derivats al llarg de la vida, i per això cal conscienciar-nos de mantenir les donacions regularment.
Homenatge als donants al Palau de la Generalitat
El dia abans del Dia Mundial, dissabte 13 de juny, es farà una campanya especial de donació al Palau de la Generalitat.
Qui vulgui participar cal que s'apunti al web www.donarsang.gencat.cat/gencat i reservi hora.
Pot donar sang qualsevol persona major de 18 anys, que pesi més de 50 quilos i que es trobi bé de salut.
En cas d'haver patit la COVID-19 cal esperar un mes per poder donar.
56.000 persones han donat sang durant l'estat d'alarma per la COVID-19
1.125.000 euros per al programa Primer de preacceleració
El Govern vol fomentar l'emprenedoria d'alta especialització al territori i, per aquest motiu, ha aprovat destinar 1.125.000 euros a renovar el programa Primer de preacceleració, que es desenvoluparà a finals del 2019 i durant el primer semestre del 2020.
Aquesta dotació representa gairebé un 33% d'increment respecte a la primera edició d'aquest programa, creat l'any 2016.
El programa Primer de preacceleració vol estimular el desenvolupament de preacceleradores (entitats beneficiàries) arreu del territori que, mitjançant formació i mentoria, donin suport a les persones emprenedores per a desenvolupar els seus projectes i per a la creació d'empreses emergents.
La iniciativa dona molta importància a l'especialització temàtica i territorial.
La intenció és prioritzar aquells projectes amb un focus temàtic alt, molt especialitzat i diferenciat, i que suposin l'aplicació d'innovació, tecnologia o nous models de negocis.
Per impulsar projectes emprenedors territorials d'alta especialització
Empreses emergentes creades l'any 2018 dins el programa
El diccionari digital conté 2.484 termes en català amb les seves traduccions
El TERMCAT publica en línia el 'Diccionari de comunicació empresarial', una obra que només es podia consultar en paper i que ara es fa molt més accessible amb el format digital.
El diccionari digital conté 2.484 termes definits en català amb les seves traduccions en castellà i en anglès, i en algunes ocasions en francès.
S'inclou la terminologia essencial de les principals disciplines relacionades amb la comunicació interna i externa de les empreses, especialment els termes propis de la publicitat ( efecte bumerang, públic objectiu, revisió de marca ), les relacions públiques ( assessoria d'imatge, grup de pressió, lobbisme ), la comunicació corporativa i institucional ( cultura d'empresa, identitat de marca, senyalística ), i la comunicació administrativa i comercial ( comunicat intern, justificant de recepció, quitança ).
A més, també incorpora terminologia d'altres sectors relacionats amb el món de la comunicació com és el màrqueting ( argumentari, gestió de comandes, publitramesa ), la psicologia ( comportament, motivació, percepció subliminar ), la sociologia ( estereotip, grup de pertinença, líder d'opinió ) o les arts gràfiques ( amplada de caràcter, cal·ligrama, cos de text ).
El diccionari en paper es va publicar l'any 1999 per Enciclopèdia Catalana amb l'assessorament d'especialistes procedents de diverses institucions representatives del sector.
I passa a formar part de la col·lecció 'Diccionaris en Línia' del TERMCAT, que actualment ofereix més de 140 títols dedicats a diversos àmbits d'especialitat.
A més, se suma a les iniciatives que ja estan en marxa i que volen apropar el català al món empresarial.
Entre aquestes destaquem el programa 'Emmarca't' i el 'Pla Ofercat' en què es vol mostrar el català com una oportunitat de negoci i com una estratègia del sector comercial.
El 'Diccionari de comunicació empresarial' s'afegeix a la col·lecció 'Diccionaris en Línia' del TERMCAT
El termini per demanar-los és del 12 de març al 12 de maig
Fins el 12 de maig es poden demanar els ajuts per a les tesis doctorals que s'hagin defensat durant el 2019, escrites íntegrament en català i que s'hagin incorporat al dipòsit de Tesis Doctorals en Xarxa (TDX) abans del 31 de desembre de 2020.
Els ajuts es destinen a contribuir a les despeses i les taxes administratives per fer front a la finalització de la tesi doctoral i amb el tràmit d'obtenció del títol de doctor o doctora
La defensa s'ha hagut de fer durant l'any 2019 i ha d'estar inscrit al dipòsit de Tesis Doctorals en Xarxa (TDX) abans del 31 de desembre de 2020
La prova d'accés a la universitat (PAU) s'allargarà un dia més per complir amb les mesures sanitàries
Ja ha començat el termini per matricular-se a la Prova d'Accés a la Universitat PAU 2020, que aquest any tindran lloc el 7, 8, 9 i 10 de juliol.
La matrícula es podrà fer durant un mes, fins al 15 de juny.
Aquest termini, excepcionalment, és el mateix per als alumnes de matrícula lliure (els que es presenten a pujar nota, alumnes provinents de sistemes educatius estrangers o d'anys anteriors), per als de segon de Batxillerat i per als provinents Cicles Formatius de Grau Superior.
Com a novetat, cal destacar que la prova es farà en espais més propers al domicili dels i les estudiants, com centres de secundària, públics i concertats.
Això servirà per afavorir l'acompliment de les mesures de seguretat i d'higiene per fer front a la COVID-19.
Fins ara, la PAU es celebrava majoritàriament en seus universitàries.
Els horaris de la PAU s'han distribuït en franges horàries que eviten al màxim les permanències innecessàries a les seus de les proves.
El nou horari de la PAU es pot consultar a Canal Universitats.
La matriculació per a la PAU d'aquest any es farà del 15 de maig al 15 de juny i el lloc de l'examen es comunicarà el 3 de juliol.
Les proves estan fixades per als dies 7, 8, 9 i 10 de juliol.
Els resultats es coneixeran el dia 21 de juliol.
Tots els tràmits es fan pel portal d'accés a la universitat.
Les universitats públiques responsables d'organitzar les proves estan treballant per definir un nou mapa de realització de la PAU 2020.
Això no vol dir que cada alumne s'examinarà en el seu centre d'estudi, sinó que es treballa amb la finalitat de distribuir l'alumnat prioritzant criteris de proximitat, la qual cosa pot significar que en alguns casos caldrà seguir realitzant algun desplaçament però molt més curt del que es habitual respecte a les anteriors edicions.
Aquesta mesura anirà acompanyada de totes les altres mesures que les autoritats sanitàries estableixen per al conjunt de la població i que estiguin vigents en el moment de la realització de la PAU 2020.
Se celebrarà en centres de secundària i universitats prioritzant criteris de proximitat al domicili
Les Proves d'aptitud personal per accedir a Educació infantil i primària s'endarrereixen al 15 de juliol
Ateses les circumstàncies excepcionals i per garantir la seguretat de tothom, s'ha modificat el calendari de les Proves d'Accés a la Universitat per a més grans de 25 i 45 anys, així com de les Proves d'aptitud personal (PAP).
Pel que fa a la PAP per accedir als graus en Educació Infantil i en Educació Primària, prevista inicialment per al 19 de juny, la prova s'endarrereix finalment al dimecres 15 de juliol.
Les PAP establertes per accedir a alguns graus universitaris, es realitzaran d'acord amb els següent calendari:
Les Proves Accés a la Universitat per a més grans 25 i 45 anys, previstes inicialment per al 20 i 27 de juny per a la Fase General i la Fase Específica respectivament, passen a celebrar-se el mateix dia totes dues, dissabte 18 de juliol.
Al matí es faran els exàmens corresponents a la Fase General, i la tarda els de la Fase Específica.
És un assistent virtual amb intel·ligència artificial que resoldrà dubtes dels estudiants
Pau és el nom d'un assistent virtual que ha desenvolupat Canal Universitats per informar sobre el calendari i les notes de tall de la Prova d'Accés a la Universitat (PAU).
A més, el Canal també ha posat a disposició dels estudiants una eina de resolució de dubtes freqüents d'especial utilitat en l'actual context d'emergència sanitària.
Ambdues eines s'han posat en marxa coincidint amb l'edició virtual dels salons de l'Ensenyament i Futura que, excepcionalment, substitueixen els que s'havien d'haver celebrat presencialment al març.
Es pot accedir als Salons a través de la plataforma online Fira Campus Virtual.
Un bot que fa servir la intel·ligència artificial
Pau és un bot de conversa amb intel·ligència artificial que resoldrà dubtes dels estudiants en relació a la PAU 2020, concretament sobre calendari (matriculació, dies de la prova, resultats, etcètera) i notes de tall.
El Pau donarà resposta immediata les 24 hores dels set dies de la setmana a través del webxat de Canal Universitats o via Telegram.
El projecte vol consolidar-se com una eina permanent d'atenció als estudiants i ampliar els àmbits de resolució de dubtes.
En la pàgina d'inici de Canal Universitats, els estudiants disposaran d'un itinerari de resolució de dubtes freqüents dirigit a tot tipus d'estudiants sobre la PAU, la PAP per a l'accés als graus en Educació, l'estudi d'una segona titulació o un màster universitari, l'homologació d'estudis universitaris fets a l'estranger o els programes d'intercanvi, entre d'altres.
En alguns casos, com per exemple el procés d'assignació de places, Canal Universitats incorporarà càpsules de vídeo informatives.
Coincideix amb l'edició virtual dels salons de l'Ensenyament i Futura suspesos al març
Per accedir als Salons Ensenyament i Futura
Entà combàter aguestes actituds, er spòt audiovisuau que s'a començat a difóner mòstra cinc scènes de violéncies sexuaus quotidianes com son era cosificacion, emplegar es drògues entà desencusar ua agression, era superioritat e era opression coma desencusa entà hèr sénter colpables es gojates o gojats en tot compartir imatges sexuaus sense consentiment (sexpreading).
Campanha entà previer es violéncies machistes entre es persones joenes